Að vinna eftir hugmyndafræði grænar hársnyrtingar þýðir til að byrja með að losa umhverfi hársnyrta við hættuleg efni , þau verstu eru bönnuð fyrst . Þessi efni má finna í flestum hársnyrtivörum og grænir hársnyrtar sniðganga þau efni , þess í stað verða öruggari valkostir fyrir valinu . Skaðleg efni sem bönnuð eru á grænum hársnyrtistofum geta til dæmis verið ofnæmis - , krabbameinsvaldandi , haft áhrif á innkirtla starfsemi og slæm áhrif á vatnsumhverfi . Þrátt fyrir að sýnt hafi verið fram á skaðleg áhrif þessara efna eru þau enn leyfð innan ESB . Á Norðurlöndunum eru til samtökin Grøn Salon , sem veita óháða þriðja aðila vottun um Grænar stofur . Þau samtök tengjast engum snyrtivörum og eru ekki rekin í hagnaðarskyni . Þannig að gott er að notast við lista um bönnuð efni sem finna má á heimasíðu samtakanna . Starfsumhverfi hársnyrta Flestir hársnyrtar sem hverfa frá störfum nefna atvinnusjúkdóma sem ástæðu brotthvarfsins ( húðsjúkdómar , ofnæmi , stoðkerfis - og öndunarfærasjúkdómar ) . Um helmingur hársnyrtinema upplifir roða , þurrk og kláða á höndum . Rúmlega 20% nemenda hverfa frá námi og helsta ástæða þess eru sömuleiðis atvinnusjúkdómar . Hársnyrtar eru sá faghópur sem er í einna mestri áhættu með að þróa með sér handexem og ofnæmisexem . Þróunin hefst yfirleitt snemma á námstíma og í mörgum tilfellum þýðir það að nemendur þurfa að hætta námi . Stærsta ástæðaatvinnutengdra húsjúkdóma er mikil blautvinna hársnyrta . Á hverjum degi er meðal hársnyrtir með blautar hendur í um 2 klukkustundir , ásamt því að komast mikið í snertingu við sápu . Húðin virkar sem vörn gegn skaðlegum áhrifum umhverfisins . Með tíðri notkun á vatni og sápu eyðist fitulag húðarinnar upp og fer hún að þorna . Þar með eru helstu varnirnar gagnvart sterkum efnum hársnyrtifagsins horfnar og efnin eiga greiða leið inn í líkamann í gegnum húðina . Góðu fréttirnar eru þær að margt er hægt að gera til að varast þessar aðstæður og auka þannig líkurnar á heilbrigði og lengri starfsaldri hársnyrta .